ᱵᱟᱱᱫᱤᱛᱟ ᱥᱨᱤᱵᱟᱥᱛᱟᱵᱽ

ᱵᱟᱱᱫᱤᱛᱟ ᱥᱨᱤᱵᱟᱥᱛᱟᱵᱽ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱟᱨ ᱢᱳᱰᱮᱞ ᱠᱟᱱᱟᱭ᱾ ᱩᱱᱤ ᱫᱚ ᱟᱡᱟᱜ ᱮᱠᱴᱤᱝ ᱠᱮᱨᱤᱭᱟᱨ ᱒᱐᱑᱑ ᱨᱮ ᱥᱚᱨᱴ ᱯᱷᱤᱞᱢ, ᱴᱮᱞᱤᱵᱤᱡᱚᱱ, ᱠᱚᱢᱚᱨᱥᱤᱭᱟᱞ ᱮᱰᱵᱷᱚᱨᱴᱟᱭᱤᱡᱽᱢᱮᱱᱴ ᱟᱨ ᱨᱟᱢᱯ ᱢᱳᱰᱮᱞᱤᱝ ᱥᱟᱶ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱒᱐᱑᱒ ᱨᱮ ᱦᱤᱱᱫᱤ ᱯᱷᱤᱞᱢ ᱨᱮ ᱮᱠᱴᱤᱝ ᱮ ᱩᱪᱟᱹᱲ ᱠᱮᱫᱟ ᱟᱨ ᱙ ᱜᱚᱴᱟᱝ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱠᱮᱫᱟ᱾ ᱩᱱᱤ ᱫᱚ ᱕ ᱯᱷᱩᱴ ᱗ ᱤᱸᱪ (᱑.᱗᱐ ᱢᱤᱴᱚᱨ) ᱡᱤᱞᱤᱧᱟ᱾ ᱩᱱᱤᱭᱟᱜ ᱢᱩᱪᱟᱹᱫ ᱨᱤᱞᱤᱡᱽ ᱫᱚ ᱠᱷᱟᱡᱩᱨ ᱯᱮ ᱟᱴᱠᱮ ᱛᱟᱦᱮᱸ ᱠᱟᱱᱟ, ᱢᱮ ᱒᱐᱑᱘ ᱨᱮ ᱟᱨ ᱩᱱᱤᱭᱟᱜ ᱦᱤᱡᱩᱜ ᱠᱟᱱ ᱯᱷᱤᱞᱢ ᱫᱚ ᱩᱰᱰ ᱡᱟ ᱱᱟᱱᱦᱮ ᱫᱤᱞ ᱠᱟᱱᱟ ᱡᱟᱦᱟᱸ ᱫᱚ ᱒᱕ ᱥᱮᱯᱴᱮᱢᱵᱚᱨ ᱒᱐᱒᱓ ᱨᱮ ᱨᱤᱞᱤᱡᱽᱚᱜᱼᱟ᱾

ᱥᱮᱪᱮᱫ
ᱵᱟᱱᱫᱤᱛᱟ ᱫᱚ ᱵᱤᱡᱽᱱᱮᱥ ᱮᱰᱢᱤᱱᱤᱥᱴᱨᱮᱥᱚᱱ (MBA) ᱨᱮ ᱟᱡᱟᱜ ᱢᱟᱥᱴᱟᱨᱥ ᱮ ᱠᱚᱨᱟᱣ ᱟᱠᱟᱫᱟ᱾ ᱩᱱᱤ ᱴᱷᱮᱱ ᱞᱚ ᱰᱤᱜᱽᱨᱤ (LLB) ᱦᱚᱸ ᱢᱮᱱᱟᱜᱼᱟ᱾ ᱩᱱᱤ ᱫᱚ ᱢᱤᱫ ᱥᱟᱨᱴᱤᱯᱷᱟᱭᱤᱰ ᱣᱮᱵᱽ ᱰᱤᱡᱟᱭᱱᱟᱨ ᱠᱟᱱᱟᱭ᱾

ᱮᱛᱚᱦᱚᱵ ᱡᱤᱭᱚᱱ
ᱵᱟᱱᱫᱤᱛᱟ ᱫᱚ ᱟᱡ ᱨᱮᱱ ᱟᱯᱟᱛ ᱟᱜ ᱯᱳᱥᱴᱤᱝ (ᱟᱨᱢᱤ) ᱠᱷᱟᱹᱛᱤᱨ ᱟᱭᱢᱟ ᱥᱚᱦᱚᱨ ᱛᱮ ᱩᱪᱟᱹᱲ ᱞᱮᱱᱟ᱾ ᱩᱱᱤ ᱫᱚ ᱟᱡᱟᱜ ᱟᱥᱲᱟ ᱟᱨ ᱠᱚᱞᱮᱡᱽ ᱨᱮᱱᱟᱜ ᱫᱤᱱ ᱨᱮ ᱮᱱᱮᱡ ᱟᱨ ᱠᱟᱹᱨᱤ ᱨᱮ ᱡᱩᱨᱩᱜ ᱮ ᱥᱮᱞᱮᱫᱚᱜ ᱠᱟᱱ ᱛᱟᱦᱮᱸᱱᱟ᱾ ᱟᱥᱲᱟ ᱚᱠᱛᱚ ᱨᱮ, ᱩᱱᱤ ᱠᱟᱨᱟᱴᱮ ᱟᱨ ᱠᱟᱛᱷᱟᱠ ᱮᱱᱮᱡ ᱨᱮ ᱠᱤᱪᱷᱩ ᱥᱮᱨᱢᱟ ᱞᱟᱹᱜᱤᱫ ᱴᱨᱮᱱᱤᱝ ᱮ ᱦᱟᱛᱟᱣ ᱞᱮᱫᱟ᱾ ᱩᱱᱤ ᱠᱟᱨᱟᱴᱮ ᱨᱮ ᱦᱟᱹᱲᱤᱭᱟᱹ ᱯᱟᱴᱴᱟᱭ ᱟᱨᱡᱟᱣ ᱠᱮᱫ ᱛᱟᱭᱚᱢ ᱩᱱᱤ ᱫᱚ ᱵᱟᱹᱜᱤ ᱠᱮᱫᱟ᱾

ᱩᱱᱤ ᱨᱮᱱ ᱟᱯᱟᱛ ᱫᱚ ᱤᱱᱰᱤᱭᱟᱱ ᱟᱨᱢᱤ ᱨᱮ ᱠᱚᱨᱱᱮᱞ ᱠᱟᱱᱟᱭ᱾ ᱩᱱᱤ ᱫᱚ ᱮᱞᱤᱴ ᱯᱟᱨᱟᱪᱩᱴ ᱨᱮᱡᱤᱢᱮᱱᱴ ᱨᱮᱱ ᱠᱟᱱᱟᱭ᱾ ᱩᱱᱤ ᱨᱮᱱ ᱟᱭᱳ ᱫᱚ ᱢᱤᱫ ᱥᱮᱪᱮᱫᱤᱭᱟᱹ ᱠᱟᱱᱟᱭ᱾

ᱠᱮᱨᱤᱭᱟᱨ
ᱥᱳᱵᱤᱡᱽ ᱨᱮ ᱥᱮᱞᱮᱫᱚᱜ ᱢᱟᱲᱟᱝ, ᱵᱟᱱᱫᱤᱛᱟ ᱫᱚ ᱦᱩᱢᱟᱱ ᱨᱤᱥᱳᱨᱥ ᱨᱮ ᱢᱤᱫ ᱯᱟᱹᱨᱩᱠᱷᱤᱭᱟᱹ ᱠᱚᱨᱯᱚᱨᱮᱴ ᱯᱨᱚᱯᱷᱮᱥᱚᱱᱟᱞ ᱮ ᱛᱟᱦᱮᱸ ᱠᱟᱱᱟ ᱟᱨ ᱠᱤᱪᱷᱩ ᱢᱟᱞᱴᱤᱱᱮᱥᱱᱟᱞ ᱠᱚᱢᱯᱟᱱᱤ ᱥᱟᱶ ᱮ ᱠᱟᱹᱢᱤ ᱟᱠᱟᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ